Дзяўчынка з Бярэсця вырастае ў "асобу нумар адзiн" у Маскве, пекар атрымлiвае ў жонкi высакародную паненку, жанчына здзяйсняе замах на бацьку пяцярых сваiх дзяцей... Гэтыя выпадкi i самi па сабе прыцягваюць увагу - а калi дадаць, што гаворка iдзе пра Рагнеду i Уладзiмiра, Соф’ю Гальшанскую i Ягайлу, Алену Глiнскую i Васiля III, Марту i Мiндоўга, то цiкавасць узрастае ў шмат разоў. У iмя кахання адны моцныя асобы здзяйснялi подзвiгi, другiя iшлi на злачынствы. I кожны такi цалкам рэальны сюжэт з жыцця нашых продкаў - больш захапляльны, чым галiвудскiя касцюмiраваныя кiнаэпапеi.